**Ministru kabineta noteikumu projekta**

„**Atbalsts mākslas, izklaides un atpūtas nozaru komersantiem, kuru darbību ietekmējusi Covid-19 izplatība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Atbalsts mākslas, izklaides un atpūtas nozaru komersantiem, kuru darbību ietekmējusi Covid-19 izplatība” (turpmāk – Projekts) paredz noteikt atbalsta pieejamību aizdevumu un grantu veidā Covid-19 infekcijas izplatības ietekmētajām mākslas, izklaides un atpūtas nozarēm un ar nozarēm saistītai ekosistēmai (māksliniekiem, tehniskajām kompānijām, norises vietām) to ekonomiskās aktivitātes atjaunošanai. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | | Pamatojums | Projekts sagatavots, pamatojoties uz Attīstības finanšu institūcijas likuma 12.panta ceturto daļu un Eiropas Komisijas 2020.gada 19.marta paziņojumu „Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (*Temporary Framework to support the economy in the context of the Covid-19 outbreak*) (turpmāk – Pagaidu regulējums), lai mazinātu Covid-19 infekcijas negatīvo ietekmi uz mākslas, izklaides un atpūtas nozaru komersantiem. | |
| 2. | | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Pašreizējā situācija***  Covid-19 infekcija negatīvi ietekmē visa veida saimnieciskās darbības veicējus, īpaši tas attiecas uz mākslas, izklaides un atpūtas nozaru (saskaņā ar NACE 2.red. R sadaļas „Māksla, izklaide un atpūta” grupu 90; 91; 93 definējumu) uzņēmumiem, kas drošības pasākumu dēļ ir spiesti ilgstoši ierobežot savu darbību. Arī pēc ārkārtējās situācijas beigām mākslas, izklaides un atpūtas nozarēs strādājošajiem 2021.gadā nebūs iespējams pilnvērtīgi atjaunot saimniecisko darbību, tāpēc pašreizējie apstākļi var nopietni ietekmēt daudzu ekonomiski dzīvotspējīgu uzņēmumu un to darbinieku ekonomisko situāciju īstermiņā un vidējā termiņā, vienlaikus radot ilglaicīgākas sekas, apdraudot to izdzīvošanu.  Pašreizējos apstākļos, neskatoties uz akciju sabiedrības „Attīstības finanšu institūcija Altum” (turpmāk – sabiedrība „Altum”) nodrošinātajām kredītu garantijām, komercbankas objektīvi daļai saimnieciskās darbības veicēju nevar izsniegt apgrozāmo līdzekļu aizdevumus, piešķirt vai pagarināt kredītlīnijas. Savukārt plānots, ka nevalstisko organizāciju sektora ar pamatdarbību mākslas, izklaides un atpūtas pasākumu jomā darbībai finansējumu būs iespējams iegūt plānotajās Valsts kultūrkapitāla fonda programmās. Jaunā atbalsta instrumenta mērķis ir stimulēt iespējami ātru Latvijā reģistrētas uzņēmējdarbības veicēju – komersantu – ar pamatdarbību – mākslas, izklaides un atpūtas pasākumi (rīkotājs, dalībnieks, mākslinieks) – ilgtermiņa finansiālo dzīvotspēju, tostarp palielinot ienākumu gūšanas iespējas, attiecīgi atjaunot nomaksāto nodokļu apjomu un mazinot Covid-19 ierobežojumu dēļ radītos finansiālos zaudējumus un nodrošinot lielāku nodarbinātību nozarēs.  Ņemot vērā minēto, Kultūras ministrija sadarbībā ar sabiedrību „Altum” ir izstrādājusi jaunu atbalsta programmu mākslas, izklaides un atpūtas nozaru komersantiem, kuru darbību ietekmējusi Covid-19 infekcijas izplatība (turpmāk – atbalsta programma).  ***Atbalsta apraksts***  Atbalsts tiek sniegts saskaņā ar Pagaidu regulējuma 3.1.sadaļu kā ierobežota apjoma atbalsts.  Nosacījumi atbalsta saņēmējiem  Atbalsts paredzēts mākslas, izklaides un atpūtas nozaru komersantiem, kuri:   1. ir reģistrēti Latvijā un atbilst MVU statusam; 2. darbojas NACE 90; 91; 93; 74.90; 77.39 (kultūra, pasākumi, tehniskais nodrošinājums) nozarēs; 3. 2019.gadā nodrošinājuši apgrozījumu vismaz 40 000 *euro* apmērā; 4. ir ekonomiski dzīvotspējīgi; 5. var pierādīt Covid-19 ietekmi.   Atbilstoši Pagaidu regulējuma 22.punkta c) apakšpunktam, attiecībā uz vidējiem komersantiem tiek piemēroti šādi nosacījumi:   1. atbalsta pretendents uz atbalsta piešķiršanas brīdi nav nonācis grūtībās, kā arī tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt; 2. atbalsta pretendents uz atbalsta piešķiršanas brīdi ir nonācis grūtībās, bet tas nebija nonācis grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt; 3. atbalsta pretendents uz atbalsta piešķiršanas brīdi ir nonācis grūtībās, kā arī tas bija nonācis grūtībās jau uz 2019.gada 31.decembri – atbalstu saskaņā ar Komisijas paziņojumu tam nedrīkst piešķirt (izņemot Komisijas paziņojumā paredzēto izņēmumu attiecībā uz mikro un maziem uzņēmumiem); 4. atbalsta pretendents uz atbalsta piešķiršanas brīdi nav nonācis grūtībās, bet tas bija grūtībās uz 2019.gada 31.decembri – atbalstu saskaņā ar Komisijas paziņojumu tam drīkst piešķirt.   Savukārt atbilstoši Pagaidu regulējuma 22.punkta c. bis) apakšpunktam, attiecībā uz sīkajiem (mikro) vai mazajiem saimnieciskās darbības veicējiem ir šāda pieeja – atbalstu var sniegt, ja tie 2019.gada 31.decembrī bija nonākuši finanšu grūtībās atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) 2.panta 18.punktam, ar nosacījumu, ka tiem uz atbalsta piešķiršanas brīdi nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process un tie nav saņēmuši glābšanas atbalstu vai pārstrukturēšanas atbalstu Eiropas Komisijas paziņojuma „Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai” (Eiropas Savienības Oficiālais Vēstnesis, 2014.gada 31.jūlijs, Nr.C249/1) izpratnē.  Ņemot vērā, ka atbilstoši Tieslietu ministrijas skaidrojumam ar jēdzienu „maksātnespējas process” ir jāsaprot arī šie maksātnespējas procesa veidi – bankrota procedūra, sanācija, mierizlīgums un saimnieciskās darbības izbeigšanas procedūra, tad, piešķirot atbalstu, sabiedrība „Altum” pārliecinās, vai atbalsta pretendentam nav spēkā bankrota procedūra, sanācija, mierizlīgums un saimnieciskās darbības izbeigšanas procedūra saskaņā ar likumu „Par uzņēmumu un uzņēmējsabiedrību maksātnespēju” vai Maksātnespējas likumu, kas bija spēkā līdz 2010.gada 31.oktobrim.  Vispārīgi nosacījumi atbalstam   1. atbalsts tiek piešķirts pasākuma, kas ir mākslas, izklaides un atpūtas pasākums vai pasākumu cikls (pasākums vai pasākumu cikls var būt jau noorganizēts, bet nenoticis, kā arī tāds, kura organizēšana vēl nav uzsākta), īstenošanai, kas tiek piešķirts atbalsta saņēmējam, kas nodrošina pasākuma organizēšanu, vai tas sniedz savus pakalpojumus pasākuma organizatoram konkrētā pasākuma ietvaros; 2. kopējām pasākuma izmaksas ir vismaz 15 000 *euro* apmērā. Maksimālās pasākuma izmaksas projekta ietvaros netiek noteiktas; 3. lai saņemtu atbalstu, komersantam ir jāapliecina, ka tas nodrošinās pasākuma īstenošanu 18 mēnešu laikā no atbalsta līguma noslēgšanas dienas; 4. atbalstu varēs saņemt vairāki viena pasākuma īstenošanā iesaistītie komersanti, ievērojot, ka vairāki komersanti nevar saņemt atbalstu par vienām un tām pašām pasākuma īstenošanas izmaksām; 5. maksimālais atbalsta apmērs vienam atbalsta saņēmējam un ar to saistīto personu grupai viena pasākuma īstenošanai ir 300 000 *euro*; 6. kopējais maksimālā atbalsta apmērs, kas piešķirts šo noteikumu ietvaros, vienam atbalsta saņēmējam un ar to saistīto personu grupai ir 900 000 *euro*; 7. saskaņā ar šo Pagaidu regulējuma 3.1.sadaļu piešķirtā kopējā atbalsta summa vienam komersantam saistīto personu līmenī nedrīkst pārsniegt 1 800 000 *euro* (pirms 2021.gada 31.decembra atbalsta saņēmēja atmaksātais ierobežota apjoma atbalsts netiek ņemts vērā šajā punktā noteiktajā ierobežota apjoma atbalsta apmērā).   Aizdevuma nosacījumi   1. atbalsts aizdevuma veidā tiek piešķirts kā apgrozāmo līdzekļu aizdevums; 2. vienam atbalsta saņēmējam un ar to saistīto personu grupai maksimālais aizdevuma apmērs viena pasākuma īstenošanai tiek noteiks pamatojoties uz pieprasītā granta apmēru, ievērojot, ka pasākuma īstenošanai piešķirtā aizdevuma un granta apmērs nevar pārsniegt 100% no kopējo pasākuma izmaksu apmēra. Šajā gadījumā netiek noteikts konkrēts aizdevuma apmēra ierobežojums, ņemot vērā, ka komersantam piešķiramais grants var būt, piemēram, 30%, šajā gadījumā radot nepieciešamību pēc aizdevumu 70%; 3. aizdevuma % likme ir 2,9%; 4. atbalsta saņēmējam ir jānodrošina nodrošinājums vai personīgais galvojums 10% apmērā no aizdevuma summas; 5. aizdevuma termiņš ir līdz diviem gadiem; 6. labvēlības periods piešķirams līdz 18 mēnešiem; 7. aizdevuma atmaksu atbalsta saņēmējs nodrošina no ieņēmumiem pēc pasākuma īstenošanas beigām.   Granta nosacījumi   1. viena pasākuma īstenošanai maksimālais granta apmērs nevar pārsniegt 40 % no kopējā piešķirtā atbalsta apmēra pasākuma īstenošanai, arī tad, ja atbalstu saņem vairāki viena pasākuma īstenošanā iesaistītie atbalsta saņēmēji. Viena pasākuma īstenošanai maksimālais granta apmērs ir līdz 120 000 *euro.* Atbalsta saņēmējam piešķirtā granta apmērs netiek ierobežots; 2. atbalstu granta veidā sniedz, kompensējot šādas pasākuma izmaksas:    * 1. pasākuma mākslinieciskās sagatavošanas izmaksas un atlīdzība izpildītājiem (atlīdzība māksliniekiem, režisoriem, scenogrāfijas izmaksas u.c.);      2. tehniskā nodrošinājuma izmaksas (skatuves uzbūves, gaismošanas izmaksas, telpu noma u.c.); 3. grantu izsniedz vairākos maksājumos saskaņā ar līgumā, kas noslēgts starp sabiedrību „Altum” un atbalsta saņēmēju, noteiktajiem rezultatīvajiem rādītājiem, kas demonstrē pasākuma īstenošanas progresu.   Pārējās pasākuma izmaksas, kā arī granta izmaksas, kas pārsniedz 40% no pasākuma izmaksām, tiek finansētas no aizdevuma daļas.  Atbalstu sniegs tikai tādiem komersantiem, kuri spēs pamatot, ka šāds valsts atbalsts ir nepieciešams likviditātes trūkuma novēršanai, kur bez šāda atbalsta var būt negatīvas sekas ilgtermiņā, tai skaitā to maksātnespēja, darbinieku atlaišana, bet, saņemot šādu atbalstu, tas palīdzēs atgūties un sekmīgi turpināt saimniecisko darbību, pārvarot Covid-19 ietekmes rezultātā finanšu rādītāju kritumu. Tādējādi tikai pamatotos gadījumos, ņemot vērā nozares un komersanta darbības ietekmi uz ekonomiku, komersanta finanšu rādītājus, sociālos aspektus, kā arī citus faktorus, apgrozījumu, eksportu u.tml., kas pamatots atbalsta pieteikumā, tiks vērtēta atbalsta piešķiršana.  Lai novērtētu, vai komersants ir ekonomiski dzīvotspējīgs, tiek izmantota līdzšinējā sabiedrības „Altum” pieredze uzņēmējdarbības projektu analīzē, ņemot vērā šādus pamatprincipus un nosacījumus pasākumu izvērtēšanā:   1. biznesa idejas potenciāla un tās ilgtspējas novērtēšana; 2. pasākuma īstenošanai nepieciešamo aktivitāšu un to īstenošanai nepieciešamo resursu novērtēšana (tai skaitā plānoto ieguldījumu pamatotības, samērīguma, lietderības izvērtēšana, lai sasniegtu plānotos mērķus); 3. komersanta finanšu situācijas un pasākuma ilgtermiņa finansiālās dzīvotspējas novērtēšana. Izvērtējot atbalsta piešķiršanu, tiks vērtēta likviditāte, lai kopā ar atbalsta finansējumu komersantam finansējums pasākuma īstenošanai būtu pietiekamā apmērā; 4. klienta zināšanu un/vai pieredzes atbilstības izvērtēšana; 5. nodrošinājuma struktūra un likviditāte (atbalsta programmā plānots samazināt nodrošinājuma prasības – līdz pat 10% no aizdevuma summas); 6. pasākuma atbilstības noteikšana saskaņā ar atbalsta programmas noteikumiem; 7. uzņēmējdarbības iespējamo risku un to minimizēšanas iespēju novērtēšana.   Atbalsta saņēmējs pie pieteikuma, ko iesniedz sabiedrībai „Altum”, pievieno arī:   1. pilna pasākuma tāmi, norādot, uz kurām izmaksu pozīcijām (tāmes sadaļām) piesakās un kuras tas finansēs; 2. nosaukumus pārējiem atbalsta saņēmējiem un to apliecinājumus, ka konkrētās atbalsta saņēmēja izmaksu pozīcijas nefinansēs pārējie iesaistītie komersanti.   Sabiedrības „Altum” lēmuma pieņemšana par pasākuma apstiprināšanu notiks vienlaicīgi, izskatot un pieņemot lēmumu par visiem viena pasākuma organizēšanā iesaistīto komersantu pieteikumiem.  Vienlaikus, lai nodrošinātu pietiekamu ekspertīzi atbalsta pieteikumu vērtēšanā un nodrošinātu izvērtējumu arī par pasākuma dzīvotspēju un potenciālu, vērtēšanā tiks piesaistīts arī attiecīgās nozares speciālists.  ***Atbalsta sniegšanai pieejamais finansējums***  Plānotais publiskais finansējums atbalsta sniegšanai ir 6 000 000 *euro*, ar kuriem plānots atbalstīt aptuveni 60 komersantus (pieņemot, ka vidējā pasākuma apmērs ir 100 000 *euro*). Finansējums tiks nodrošināts no valsts budžeta līdzekļiem.  Ņemot vērā riska pakāpi un to, ka atbalsta programmā paredzēti granti, citu finansējumu sabiedrība „Altum” nepiesaista un aizdevuma daļu izsniedz pilnā apmērā no publiskā finansējuma. Par finansējuma izmantošanu, kas tiks atmaksāts un būs izmantojams atkārtoti, Kultūras ministrija virzīs jaunu priekšlikumu apstiprināšanai Ministru kabinetā. Atbalsta programmas ietvaros veiktais valsts budžeta ieguldījums sabiedrībā „Altum” nepārsniegs Eiropas Komisijas 2015.gada 9.jūnija lēmumā Nr.SA.36904 (2014/N) „Par valsts atbalstu un Latvijas Attīstības finanšu institūcijas izveidi” noteikto ieguldījuma apjomu, kas norādīts lēmuma 121.punktā.  Šī pasākuma īstenošana ietilpst Eiropas Komisijas lēmuma lietā SA.36904 (2014/N) tvērumā un atbilst minētajā lēmumā definētajiem sabiedrības „Altum” uzdevumiem tirgus nepilnību novēršanai.  Papildus iespējama Eiropas Investīciju fonda garantiju piesaiste sabiedrības „Altum” aizdevuma daļai: *CovidCosme* piesaiste aizdevumiem līdz 150 000 *euro* 80% apmērā, arī Eiropas Savienības Nodarbinātības un sociālās inovācijas programmas garantijas 80% apmērā (aizdevumiem līdz 25 000 *euro*).  Atbalsta programma stāsies spēkā tikai pēc pozitīva Eiropas Komisijas lēmuma pieņemšanas.  Projekts stājas spēkā nākamajā dienā pēc tam, kad oficiālajā izdevumā „Latvijas Vēstnesis” tiks publicēts paziņojums par to, ka Eiropas Komisija ir pieņēmusi pozitīvu lēmumu par komercdarbības atbalsta saderību ar Eiropas Savienības iekšējo tirgu.  Atbalsta programmas ieviešanai Kultūras ministrija ar sabiedrību „Altum” slēgs līgumu par sadarbību – par ieviešanu, uzraudzību un savstarpēju informācijas apmaiņu.  Jebkuras atbalsta programmas izmaiņas, kā arī turpmākā rīcība pēc atbalsta programmas pabeigšanas, tai skaitā atlikušā finansējuma turpmākā izmantošana, tiks apstiprinātas Attīstības finanšu institūciju likuma noteiktajā kārtībā. | |
| 3. | | Projekta izstrādē iesaistītās institūcijas un publiskas personas kapitālsabiedrības | Kultūras ministrija, sabiedrība „Altum”. | |
| 4. | | Cita informācija | Nav | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Latvijā reģistrēti komersanti mākslas, izklaides un atpūtas nozarēs, sabiedrība „Altum”. | |
| 2. | Tiesiskā regulējuma ietekme uz tautsaimniecību un administratīvo slogu | | | Projekts šo jomu neskar. | |
| 3. | Administratīvo izmaksu monetārs novērtējums | | | Projekts šo jomu neskar. | |
| 4. | Atbilstības izmaksu monetārs novērtējums | | | Projekts šo jomu neskar. | |
| 5. | Cita informācija | | | Nav | |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 6 000 000 | 0 | 0 | 0 | 0 | 0 |
| 2.1. valsts pamatbudžets | 0 | 6 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -6 000 000 | 0 | 0 | 0 | 0 | 0 |
| 3.1. valsts pamatbudžets | 0 | -6 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 6 000 000 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Plānotais publiskais finansējums atbalsta sniegšanai ir 6 000 000 *euro*, ar kuriem plānots atbalstīt aptuveni 60 komersantus (pieņemot, ka vidējā pasākuma atbalsta apmērs ir 100 000 *euro*).  Ar budžeta finansējumu 6 000 000 *euro* kopumā plānots izsniegt apgrozāmo līdzekļu aizdevumus un grantus. Atbalsta programmas finansējums tiks novirzīts atbalsta sniegšanai, sabiedrības „Altum” pārvaldības izmaksām un sagaidāmajiem kredītriska zaudējumiem, sabiedrības „Altum” izdevumu kompensācijai aizdevumu vērtības samazinājuma gadījumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Finansējumu atbalsta programmas īstenošanai sedz no valsts budžeta programmas 02.00.00 „Līdzekļi neparedzētiem gadījumiem” līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | | Saistības pret Eiropas Savienību | | 1. Komisijas regula Nr.[651/2014](http://eur-lex.europa.eu/eli/reg/2014/651/oj/?locale=LV); 2. Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004). 3. Pagaidu regulējums. | | | |
| 2. | | Citas starptautiskās saistības | | Projekts šo jomu neskar. | | | |
| 3. | | Cita informācija | | Nav | | | |
| **1. tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr.[651/2014](http://eur-lex.europa.eu/eli/reg/2014/651/oj/?locale=LV); 2. Komisijas regula Nr.794/2004; 3. Pagaidu regulējums. | | | |
| A | | B | | C | D |
| Pagaidu regulējuma 20.a punkts | | Projekta 5.punkts | | Ieviests pilnībā | Neparedz stingrākas prasības |
| Komisijas regulas Nr.651/2014 1. pielikums | | Projekta 7.1.apakšpunkts | | Ieviests pilnībā | Neparedz stingrākas prasības |
| Komisijas regulas Nr.651/2014 2.panta 18.punkts | | Projekta 8.1. un 8.2.1.apakšpunkts | | Ieviests pilnībā | Neparedz stingrākas prasības |
| Pagaidu regulējuma 22.punkta c) apakšpunkts | | Projekta 8.1.apakšpunkts | | Ieviests pilnībā | Neparedz stingrākas prasības |
| Pagaidu regulējuma 22.punkta c.bis) apakšpunkts | | Projekta 8.2.apakšpunkts | | Ieviests pilnībā | Neparedz stingrākas prasības |
| Komisijas regulas Nr.651/2014 1.pielikuma 3.panta 3.punkts | | Projekta 9.punkts | | Ieviests pilnībā | Neparedz stingrākas prasības. |
| Pagaidu regulējuma 22.punkta a) apakšpunkts | | Projekta 20.2.apakšpunkts un 23.punkts | | Ieviests pilnībā | Neparedz stingrākas prasības |
| Komisijas regulas Nr.794/2004 10. un 11.pants | | Projekta 26.punkts | | Ieviests pilnībā | Neparedz stingrākas prasības |
| Komisijas regulas Nr.651/2014 9.panta 1. un 4.punkts un Pagaidu regulējuma 88.punkts | | Projekta 28.punkts | | Ieviests pilnībā | Neparedz stingrākas prasības |
| Pagaidu regulējuma 91.punkts | | Projekta 29. un 30.punkts | | Ieviests pilnībā | Neparedz stingrākas prasības |
| Pagaidu regulējuma 89. un 90.punkts | | Projekta 31.punkts | | Ieviests pilnībā | Neparedz stingrākas prasības |
| Pagaidu regulējuma 22.punkta d) apakšpunkts | | Projekta 32.punkts | | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projektā ietvertais regulējums konceptuāli atbalstīts vadības grupas uzņēmējdarbības un nodarbināto atbalstam 2021.gada 14.janvāra sēdē. |
| 2. | Sabiedrības līdzdalība projekta izstrādē | Atbalsta izstrādē tika iesaistītas mākslas, izklaides un atpūtas nozaru uzņēmējus pārstāvošās institūcijas. |
| 3. | Sabiedrības līdzdalības rezultāti | Projektā ietvertais regulējums konceptuāli atbalstīts vadības grupas uzņēmējdarbības un nodarbināto atbalstam 2021.gada 14.janvāra sēdē. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, sabiedrība „Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Jaunskunga 67330216

[Zanda.Jaunskunga@km.gov.lv](mailto:Zanda.Jaunskunga@km.gov.lv)